नई दिल्ली: जॉर्ज लेमैत्रे (Georges Lemaître) की आज 124वीं जयंती है और गूगल ने डूडल बनाकर 'बिग बैंग थ्योरी के जनक (Father of Big Bang Theory)' को श्रद्धांजलि दी है. जॉर्ज लेमैत्रे बेल्जियम के रहने वाले थे और उन्होंने प्रथम विश्व युद्ध में भी हिस्सा लिया था. यही नहीं, महान वैज्ञानिक अल्बर्ट आइंस्टाइन भी उनकी तारीफ कर चुके थे. कैथोलिक पादरी और फिजिक्स के प्रोफेसर जॉर्ज लेमैत्रे (Georges Lemaître) ही वे शख्स थे जिन्होंने बताया था कि 'यूनिवर्स का विस्तार' हो रहा है, और उन्हीं की वजह से आगे चलकर 'बिग बैंग थ्योरी' विकसित हुई थी. जॉर्ज लेमैत्रे को Google ने आज Doodle बनाकर याद किया है. यूनिवर्स का विस्तार पर आगे चलकर एडविन हबल (Edwin Hubble) ने काम किया जिसे हबल्स लॉ (Hubble’s Law) के नाम से पहचाना गया. लेमैत्रे ने ही सबसे पहले कहा था कि यूनिवर्स की स्थापना एक सिंगल पार्टिकल में विस्फोट की वजह से हुआ था. ये जानकारी सबसे पहले 1931 में प्रकाशित हुई थी.